
    RAPORT DE  SPECIALITATE
	


la proiect de hotărâre privind aprobarea Strategiei de Dezvoltare 
a Serviciilor Sociale de la nivelul Comunei Pârscov, judeţul Buzău , 
pentru perioada 2025-2030


[bookmark: _Hlk30455386]In conformitate cu  prevederile art.112 alin (3), lit. a și b din Legea nr.292/2011, în domeniul organizării, administrării și acordării serviciilor sociale, autoritățile administrației publice locale au printre atribuții principale elaborarea în concordanță cu strategiile naționale și nevoile locale identificate, strategia locală de dezvoltare a serviciilor sociale, pe termen mediu și lung. Aceeași obligație este menționată și în anexa nr. 3 la H.G. nr.797/2017, pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal -  art. 3 alin 2, lit. a  ”elaborează, în concordanță cu strategiile naționale și județene, precum și cu nevoile locale identificate, strategia locală de dezvoltare a serviciilor sociale, pe termen mediu și lung, pentru o perioadă de 5/10 ani,  pe care o propune spre aprobare consiliului local și răspunde de aplicare acesteia.	
Din perspectivă funcțională, acordarea serviciilor de asistență socială este concepută ca un sistem de acțiuni specifice, care trebuie să asigure realizarea obiectivului său major: asistarea persoanelor care din cauza unor motive de natură economică, fizică, psihică sau socială, nu au posibilitatea să-și asigure nevoile sociale, să-și dezvolte propriile capacități si competențe pentru integrare socială.
Planificarea strategică este un proces sistematic prin care instituția își definește anumite priorități esențiale pentru îndeplinirea misiunii ei, in concordanță în acest caz, cu contextul social local.
Rolul planificării strategiei (sociale) este de a ajuta instituția să:
- își definească obiectivele și orientările strategice (din prisma serviciilor sociale);
- își definească prioritățile și cele mai potrivite acțiuni pe care le va întreprinde;
- identifice măsuri concrete de coordonare a activităților din cadrul instituției
- justifice nevoia de dezvoltare de proiecte și de atragere de finanțări nerambursabile sau alte alocări de resurse
Evaluarea nevoilor de asistență și suport, consiliere și intervenție în gestionarea problematicii persoanelor /familiilor, grupurilor, comunităților vulnerabile existente la nivel de comunitate s-a realizat conform prevederilor art. 2 din Anexa 3 la HG 797/2017 prin realizarea diagnozei sociale la nivelul unității administrativ-teritoriale respective, prin evaluarea nevoilor sociale ale comunității, realizarea de sondaje și anchete sociale, valorificarea potențialului comunității în vederea prevenirii și depistării precoce a situațiilor de neglijare, abuz, abandon, violență, a cazurilor de risc de excluziune socială etc.” 
Strategia de dezvoltare a serviciilor sociale elaborată se referă la asigurarea drepturilor depline tuturor persoanelor aflate in dificultate, ori în situație de risc, din unitatea administrativ teritoriala a comunei Parscov și respectă prevederile art. 4 din HG 797/2017.


”Articolul 4
(1) Strategia de dezvoltare a serviciilor sociale conține cel puțin următoarele informații: obiectivul general și obiectivele specifice, planul de implementare a strategiei, responsabilități și termene de realizare, sursele de finanțare și bugetul estimat.
(2) Elaborarea strategiei locale de dezvoltare a serviciilor sociale se fundamentează pe informațiile colectate de Compartiment în exercitarea atribuțiilor prevăzute la art. 3 alin. (2) lit. d), h) și i).
(3) Documentul de fundamentare este realizat fie direct de Compartiment, fie prin contractarea unor servicii de specialitate și conține cel puțin următoarele informații:
a) caracteristici teritoriale ale unității administrativ-teritoriale;
b) nivelul de dezvoltare socioeconomică și culturală a regiunii;
c) indicatori demografici cum ar fi: structura populației, după vârstă, sex, ocupație, speranța de viață la naștere, speranța de viață sănătoasă la 65 de ani, soldul migrației etc.;
d) tipurile de situații de dificultate, vulnerabilitate, dependență sau risc social etc., precum și estimarea numărului de beneficiari;
e) tipurile de servicii sociale care ar putea răspunde nevoilor beneficiarilor identificați și argumentația alegerii acestora ”
Strategia a avut la bază o analiză cantitativă și calitativă astfel:
Analiza cantitativă:
Colectarea de informații statistice din bazele de date publice, rapoarte, alte studii și cercetări, precum și informațiile și înregistrările numerice și registrele  existente la nivelul Compartimentului precum și prin date primite de la diferite instituții și specialiști. 
Analiza calitativa:
În derularea activităților de investigare socială s-a urmărit:
 -  identificarea categoriilor de persoane și grupuri vulnerabile existente la nivel local;
 - identificarea și propunerea de servicii sociale necesar a fi dezvoltate pentru persoanele și grupurile vulnerabile identificate;
-percepția comunității cu privire la tipurile de beneficiari, nevoi de suport și tipuri de servicii posibile .
[bookmark: _Hlk81958862]        Compartimentul Asistență Socială a obținut conform deciziei nr.  4181/13.12.2018  a Ministerului Muncii si Justiției Sociale, acreditarea ca și furnizor de servicii sociale având emis certificat de acreditare seria  AF nr. 005766, si  serviciul social  Centrul  de  zi  Parscov  a obtinut licenta de  functionare prin decizia  nr. 414/25.04.2024 si  relicentiat prin licenta de  functionare  seria LF NR. 0001110 din data  de  25.04.2024.

Astfel, față de cele prezentate propun:
Aprobarea Strategiei de dezvoltare a serviciilor sociale a comunei Parscov  pentru perioada 2025-2030 , astfel cum a fost elaborată . 


Intocmit,  
Consilier  , asistent  social
Caloian Adriana

